CELEX: 22020D1462
Language: fi
Date: 2018-04-27 00:00:00
Title: ETA:n sekakomitean päätös N:o 102/2018, annettu 27 päivänä huhtikuuta 2018, ETA-sopimuksen liitteen XXII (Yhtiöoikeus) ja pöytäkirjan 37 (luettelo, josta määrätään 101 artiklassa) muuttamisesta [2020/1462]

15.10.2020   
               
               
                  FI
               
               
                  Euroopan unionin virallinen lehti
               
               
                  L 340/39
               
            
         ETA:NSEKAKOMITEAN PÄÄTÖS
         N:o 102/2018,
         annettu 27 päivänä huhtikuuta 2018,
         ETA-sopimuksen liitteen XXII (Yhtiöoikeus) ja pöytäkirjan 37 (luettelo, josta määrätään 101 artiklassa) muuttamisesta [2020/1462]
         ETA:n SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Yleisen edun kannalta merkittävien yhteisöjen lakisääteistä tilintarkastusta koskevista erityisvaatimuksista ja komission päätöksen 2005/909/EY kumoamisesta 16 päivänä huhtikuuta 2014 annettu Euroopan parlamentin ja neuvoston asetus (EU) N:o 537/2014 (1), sellaisena kuin se on oikaistuna EUVL:ssä L 170, 11.6.2014, s. 66, olisi otettava osaksi ETA-sopimusta.
                  
               
                     (2)
                  
                  
                     Tilinpäätösten ja konsolidoitujen tilinpäätösten lakisääteisestä tilintarkastuksesta annetun direktiivin 2006/43/EY muuttamisesta 16 päivänä huhtikuuta 2014 annettu Euroopan parlamentin ja neuvoston direktiivi 2014/56/EU (2) olisi otettava osaksi ETA-sopimusta.
                  
               
                     (3)
                  
                  
                     Jotta ETA-sopimus toimisi moitteettomasti, sen pöytäkirjaa 37 olisi laajennettava sisältämään asetuksella (EU) No 537/2014 perustettu Euroopan tilintarkastajien valvontaelinten komitea (CEAOB) ja ETA-sopimuksen liite XXII olisi muutettava kyseiseen komiteaan osallistumista koskevien yksityiskohtaisten sääntöjen määrittelemiseksi.
                  
               
                     (4)
                  
                  
                     Sen vuoksi olisi muutettava ETA-sopimuksen liitettä XXII ja pöytäkirjaa 37,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liite XXII seuraavasti:
            
                        1.
                     
                     
                        Lisätään 10f kohtaan (Euroopan parlamentin ja neuvoston direktiivi 2006/43/EY) seuraava:
                        
                                    ”—
                                 
                                 
                                    
                                       32014 L 0056: Euroopan parlamentin ja neuvoston direktiivi 2014/56/EU, annettu 16 päivänä huhtikuuta 2014 (EUVL L 158, 27.5.2014, s. 196).
                                 
                              Tätä sopimusta sovellettaessa direktiivin säännöksiä koskee seuraava mukautus:
                        30 c artiklan 3 kohdan ilmaisua ”Euroopan unionin perusoikeuskirjassa vahvistettuja” ei sovelleta EFTA-valtioiden osalta.”
                     
                  
                        2.
                     
                     
                        Lisätään 10i kohdan (Euroopan parlamentin ja neuvoston direktiivi 2013/34/EU) jälkeen kohta seuraavasti:
                        
                                    ”10j.
                                 
                                 
                                    
                                       32014 R 0537: Euroopan parlamentin ja neuvoston asetus (EU) N:o 537/2014, annettu 16 päivänä huhtikuuta 2014, yleisen edun kannalta merkittävien yhteisöjen lakisääteistä tilintarkastusta koskevista erityisvaatimuksista ja komission päätöksen 2005/909/EY kumoamisesta (EUVL L 158, 27.5.2014, s. 77), sellaisena kuin se on oikaistuna EUVL:ssä L 170, 11.6.2014, s. 66.
                                    Yksityiskohtaiset säännöt EFTA-valtioiden osallistumisesta sopimuksen 101 artiklan mukaisesti:
                                    Direktiivin 2006/43/EY 32 artiklan 1 kohdassa tarkoitetuilla EFTA-valtioiden toimivaltaisilla viranomaisilla on oikeus osallistua täysimääräisesti Euroopan tilintarkastajien valvontaelinten komiteaan (CEAOB) samoin edellytyksin kuin EU:n jäsenvaltioiden toimivaltaiset viranomaiset mutta ilman äänioikeutta. EFTA-valtioiden jäsenille ei voida myöntää CEAOB:n puheenjohtajuutta 30 artiklan 6 kohdan mukaisesti.
                                    Tätä sopimusta sovellettaessa asetuksen säännöksiä koskevat seuraavat mukautukset:
                                    
                                                a)
                                             
                                             
                                                Ilmaisut ”unionin tai kansallisessa lainsäädännössä” ja ”unionin lainsäädännössä ja kansallisessa lainsäädännössä” korvataan ilmaisulla ”ETA-sopimuksessa tai kansallisessa lainsäädännössä”, ilmaisu ”unionin oikeuden tai kansallisen oikeuden” korvataan ilmaisulla ”ETA-sopimuksen tai kansallisen oikeuden” ja ilmaisu ”unionin oikeudessa tai kansallisessa oikeudessa” korvataan ilmaisulla ”ETA-sopimuksessa tai kansallisessa oikeudessa”.
                                             
                                          
                                                b)
                                             
                                             
                                                Korvataan 41 artiklassa EFTA-valtioiden osalta
                                                
                                                            i)
                                                         
                                                         
                                                            ilmaisu ”17 päivästä kesäkuuta 2020” ilmaisulla ”kuusi vuotta 27 päivänä huhtikuuta 2018 annetun ETA:n sekakomitean päätöksen N:o 102/2018 voimaantulopäivästä”;
                                                         
                                                      
                                                            ii)
                                                         
                                                         
                                                            ilmaisu ”17 päivästä kesäkuuta 2023” ilmaisulla ”yhdeksän vuotta 27 päivänä huhtikuuta 2018 annetun ETA:n sekakomitean päätöksen N:o 102/2018 voimaantulopäivästä”;
                                                         
                                                      
                                                            iii)
                                                         
                                                         
                                                            ilmaisu ”16 päivää kesäkuuta 2014” ilmaisulla ”27 päivänä huhtikuuta 2018 annetun ETA:n sekakomitean päätöksen N:o 102/2018 voimaantulopäivää”;
                                                         
                                                      
                                                            iv)
                                                         
                                                         
                                                            ilmaisu ”17 päivänä kesäkuuta 2016” ilmaisulla ”kaksi vuotta 27 päivänä huhtikuuta 2018 annetun ETA:n sekakomitean päätöksen N:o 102/2018 voimaantulopäivän jälkeen”.
                                                         
                                                      
                                          
                                                c)
                                             
                                             
                                                Korvataan 44 artiklassa EFTA-valtioiden osalta ilmaisu ”17 päivästä kesäkuuta 2017” ilmaisulla ”vuoden kuluttua 27 päivänä huhtikuuta 2018 annetun ETA:n sekakomitean päätöksen N:o 102/2018 voimaantulopäivästä”.”
                                             
                                          
                              
                  
         
            2 artikla
            Lisätään ETA-sopimuksen pöytäkirjaan 37 kohta seuraavasti:
            
                        ”40.
                     
                     
                        Euroopan tilintarkastajien valvontaelinten komitea (CEAOB) (Euroopan parlamentin ja neuvoston asetus (EU) N:o 537/2014)”.
                     
                  
         
            3 artikla
            Asetuksen (EU) N:o 537/2014, sellaisena kuin se on oikaistuna EUVL:ssä L 170, 11.6.2014, s. 66, sekä direktiivin 2014/56/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            4 artikla
            Tämä päätös tulee voimaan 28 päivänä huhtikuuta 2018, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            5 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 27 päivänä huhtikuuta 2018.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 158, 27.5.2014, s. 77.
         
            (2)  EUVL L 158, 27.5.2014, s. 196.
         
            (*1)  Valtiosäännön asettamista vaatimuksista on ilmoitettu.